La Policia Local de Burjassot identifica a 266 cans en el primer mes de la campanya informativa i de control del registre de l’adn caní
2025-07-24

Fa a penes un mes, la Policia Local de Burjassot iniciava una campanya informativa i de control de registre de l’adn caní per a comprovar que els amos dels cans han realitzat la inscripció en el cens. Ara, la Policia Local ha donat a conéixer les primeres dades de la campanya que ha suposat la identificació de 226 cans i, amb això, dels seus propietaris.

D’esta xifra, 66 cans ja tenien el genotipat, és a dir, la identificació a través de la prova d’ADN de la seua femta mentres que 160 no la tenien, per la qual cosa, des de Policia Local, se’ls ha proposat per a sanció; sanció que es podrà evitar ja que els propietaris disposen d’un termini de 15 dies per a donar d’alta l’adn del gos.

Tota la informació sobre el procediment pot consultar-se en https://www.burjassot.org/adncanino/, web molt intuïtiva en la qual es pot fer la inscripció per a la prova del genotipat o, en el cas de pèrdua de la xapa d’ADN, demanar un duplicat.

Tal com arreplega l’Ordenança Municipal de tinença d’Animals, l’incompliment de la identificació dels gossos mitjançant l’ADN comporta una sanció, amb una quantia mínima de 600€. La Policia Local està posant l’accent en l’obligatorietat de la inscripció de les mascotes i en la importància de la mateixa per a garantir, com s’ha assenyalat, la convivència en el municipi.

La pròxima fase de la campanya suposarà l’arreplegada de femta de la via pública per a la seua posterior anàlisi i identificació de l’amo de l’animal al qual se li farà arribar la corresponent sanció, recollida en l’Ordenança Municipal de Tinença d’Animals.